Aðeins meira en einu og hálfu ári eftir útgáfu Clash of the Titans fáum við nú að sjá fyrstu stikluna fyrir miðjubarn seríunnar , Wrath of the Titans ; en það mun líklegast líða svipaður tími þangað til að við fáum að sjá stikluna fyrir þriðju myndina sem mun án efa bera svipaðan sniðugan titil . Saga seinni myndarinnar gerist tíu árum eftir þá fyrstu og er hann Perseus að lifa einföldu lífi sjómanns og elur upp 10 ára gamlan son sinn Helius . Eftir að títanarnir ráða til sín guðina Hades og Ares til að ræna Seifi og sleppa lausu helvíti á jörðu ; verður Perseus að stinga sér með höfuðið fyrst niður í Undirdjúpin til að frelsa hann og stöðva títanana . Að þessu sinni mun Jonahan Liebesman taka við af Louis Leterrier sem leikstjórinn og þeir Dan Mazeau og David Leslie Johnson skrifuðu handritið fyrir þessa og standa nú í því að skrifa næstu . Sam Worthington snýr aftur sem Perseus , ásamt helstu guðunum .